정조 20년
館學儒生進士沈來永沈允之生員徐兢修李惟命進士申頤朝洪履黿尹景儀生員徐有望進士徐淇修生員閔致福進士沈繼之生員李光憲進士金履會生員李永老進士沈應奎生員金鐮進士徐鐸修生員尹象烈進士沈存之生員尹致野進士兪漢寔生員李羲斗進士徐有聲生員韓用成進士趙毅淳生員韓喆裕進士徐稷修生員兪台柱進士李魯益生員朴宗維進士金重淳生員李壽淵進士李經九生員金祖淵進士柳諫生員李翼榮進士洪秀俊生員申錫九進士李在誠生員洪祜淵進士金炳翼李志淵生員趙琮鎭進士李韶九生員李在修進士尹時東生員李源成進士金命淵生員鄭祐榮進士李羲翼生員金鑢進士李儒冕生員李亨會進士權馥生員李普漢進士金會淵生員尹䅬進士沈魯崇生員李潮進士金厚淵生員尹匡烈進士趙經鎭生員韓兢裕進士李後秀生員沈魯巖進士李舒生員鄭國輝進士柳諶生員趙民和進士權中敏生員李寅默進士趙宅謙生員宋文晦進士李朝鉉生員尹日逵進士徐有行生員李命熙進士南泰善生員南象一進士李澤生員申百祿進士沈能岳生員洪樂膺進士趙學春生員權丕應進士申在明生員曺鴻振進士李敎明生員權燁進士任履周生員洪志燮進士金載駿生員李薰徽進士沈達榮生員沈徽永進士安光集生員李鎭華進士趙學駿生員安棨進士魚用恒生員尹璿東進士尹浣生員閔師膺進士洪準源生員沈鍈進士尹勉純生員金魯奎進士安光宇生員安榮進士洪益聞生員金義鎭進士李英玉生員南鼎寬進士李昞源生員尹之敬進士任得常生員李世述進士李義實生員朴弘源進士魚用升生員金聖球進士李翼生員李復性尹鵬逵進士高克明生員李振玉進士洪聖肇生員林昌鎭進士金世基生員林星鎭進士趙晉和生員金鎭白進士朴宗珩生員柳石鳴進士鄭弼東生員趙學榮進士洪頤萬生員黃錫弼進士柳說生員李道永進士鄭經煥生員李箕采進士李在璣生員沈湜進士李遠揆生員沈尙泰進士吳燧生員姜大鎭進士李殷儒生員李寵億進士洪晩榮生員李基善進士李家淳生員朴時源進士李用正生員尹善大進士朴綺壽生員許明進士李義用生員金啓河進士沈英錫生員李種祜進士柳玉鳴生員兪孟柱鄭錫猷進士崔楨勳生員鄭錫休進士李中鎭生員金道曾進士洪範龜生員李復心進士沈性浩生員洪始傑進士李光輔生員天命翊進士趙道宇生員車宜轍進士朴文昊生員韓象洪進士蔡顯國生員朴權進士李脩演生員許泙進士宋文顯生員李東延進士尹仁植生員金國鉉進士張志憲生員金碩鉉進士尹義植生員韓重謩進士趙奎采生員韓度裕進士金文欽生員尹行澈進士韓性謙生員安景祺進士崔在鉉生員崔默進士朴履默生員南益裕進士朴長鉉生員沈曅進士朴道敏生員姜守睦進士尹孝植生員韓錫朝進士李益生員尹行慶進士柳聖淵生員洪仁榮進士沈翼賢生員朴盈源進士李述明生員朴道采進士沈鍒生員朴謙進進士李生員金致均進士李㷞生員權大觀進士南學中生員朴聲漢進士蔡義重生員韓毅鎭進士金泰鍾生員李顯周進士趙煐生員許霪進士李永甲生員安周彬進士嚴喆生員趙鉐進士金煥奎生員李以錫進士任興源生員任壽益進士李禮曾生員趙相羽進士兪益柱生員崔弘岳進士李鎭生員成亨默進士金匡炅生員崔弘岱進士趙匡修幼學閔毅顯李端祜尹大東鄭世禎朴宗琬徐公輔金定根李應淵李源昌李鎭崙李永健金履秀李止淵洪茂燮徐有執金𨩿申錫耆洪世榮韓用鏶朴齊星金鎔徐有幹金正柱尹致謙趙雲會沈憲祖申儀顯李義定徐膺修韓用鉉吳澈常金魯鍾洪祖淵金徹淳朴宗儀趙學順吳敍常洪秉好李度明金初淳沈能基鄭翼邦朴升用徐璟淳孔胤升李馡桂馨茂朴思彦金載成任弘迪康濟臣韓夢奎文克明鄭亮翰林義鎭李長燁趙德履朴慶著文經表尹德年金益耜金尙蘭金德允李日蔡金世忠張灝李學葵朴東洽金鳳仁趙匡鎭沈允永金懋淳權璡黃基協朴致五朴泰命李鍾正呂仁永柳宅均李基憲李奎緖徐直輔趙雲緖朴齊尙徐有積李敦膺金魯益李度誠尹行心柳之和成載學李度衡朴齊華尹永明愼昌烈申慤金春根金基協申錫龜金性淵李濟應李默金敬淵洪胄淵朴宗漢李義獻吳相夏洪栴趙庭和李集老吳敏常申在榮徐遠輔李勉厚申在南李成九朴宗侃吳徽常李集壽沈宜稷洪起燮朴冕源李集周金守根趙文性李宗秀李寅頊韓用一金䥐金錫禧李魯巖金錅朴頤浩朴昌浩金元喜朴文浩朴履浩白東雨朴氣浩申光誨申光訓洪禹錫徐萬修徐有穀李吉淵徐有恂朴周源朴宗傳沈能秀朴山壽沈能種金履憲洪樂秀李延傅李在明李延保趙在祐韓象默兪稷柱南養來金履綱李寧載李恕淵李成集李魯憲鄭東晏李鼎寬許鎏閔永吉李廷胤李鼎完安翊良安聖瞻李海晶李相遜安在默李得慶李魯端金秀淵金在源吳至常李羲溫李道在李大在李羲年閔永爀李羲蓍黃仁懋李羲龜權中倫黃仁憲權中敎朴時協權中敬鄭世喬李維城兪鼎煥李紀城徐有儼李文五徐有儀崔學灝李燧沈華錫李明鎬沈宜定申在實任爚李在憲金在源李顯膺沈宜憲柳本藝白東逵李允翼尹學鎭申淳李周亨沈裕白孝鎭洪齊榮金載龜李栴李顯相金鏐沈宜敬李復元張錫文尹致元沈宜秉金基晩尹致升李鉉尹履鉉李鎭嵩李東奎任徹常林尙遠李鎭泰尹鼎鉉柳運承李惟采愼宜學李顯度趙在翼柳季麟李種李泰元孟文遠李好明趙咸永沈公益趙瀷金履鏽徐象輔李東師具廉李一容沈春永柳煥昇李敎憲黃基瓚金濟民金履實沈纘鎭沈兢之沈能問洪奎洪南燮申緝申在俊林蓍協張鉉禹李海觀李墷沈能愚韓用錡朴宗稷尹致正朴和喆李珩尹允東方致矩沈能潤李集運曺錫九具命龍朴基宏朴基容沈能述權大應李羲平徐殷輔李羲升徐沃修李李羲肇徐格修具英燮權漢龍韓用鎭韓在衡李永保李永觀朴潞壽李益秀李執李羲準沈樂賢趙啓煥李厚夔李秉溫李奎源沈鐻李胄崔秀俊李周鼎權潚吳衡秀具命益洪致聞李海應尹致翼尹致厚兪翼柱兪星柱沈能遜兪秉柱李儒祜鄭翊煥李偉祜兪漢守李英翼李憲百兪漢宅沈明之趙最淳沈鋧趙鎭鼎沈能靖趙鍾淳沈命永李錫初李海平金晩喜呂善質白咸鎭鄭鋗金魯膺白觀鎭趙徹永趙錫仁李儒晩李會慶申夔朝李鍾運李廷觀吳泰儉李度中鄭時綏崔文顯李敬信崔奎顯李維成李廷俊崔台顯許鎜兪晥柱趙台夔曺定振具命說崔炳遠黃仁素金濟民李鳴九沈能烈南駿行金文根金炳常金頤淳趙洛源金善根朴豐鉉李用九宋鎭圭權度應李初九趙秉圭金炳斗權中泰金炳元李正殷南駿聲李正豐金陽淳李箕樂李正紳尹淳基李昌植洪集圭洪秉一洪勝圭安光永洪穉圭沈遵尹濡尹行淳金鼎淳尹潚鄭緯煥申厚祿崔漢翼洪仁燮李稷秀李晉懋沈至永柳世顯李慶駿愼宜錫沈能定徐能輔李憲周趙德涵徐鳳輔李魯任趙學謙李昌緖趙學儉宋祥來李元坤趙學濂宋顯載魚在瓚金李海謙李李太容李好謙洪惠燮趙學點金義協李廷秀李相遠李壧金取源李日憲沈能憲申澓呂善容許溎閔景淹沈能喆朴鍾九李益會沈能愈韓容鼎李粹淵金載命李魯應鄭載均李維綱韓用弼李魯榮李章慶沈鈁李英顯李憲琦洪秉直李台升魚在璿李孝明洪秉喆金魯廣洪益友李寅溥李寬溥李源順李奎瞻張錫漢趙在昉趙在奎趙在曙趙在斗趙在箕尹善養金鍾眞李龜錫韓用紀李永觀申弘善金履尹趙學元沈能鎭金可淳魚在祺柳仁根尹源鎭宋男圭李在建沈毅鎭李汲李羲萬黃仁緝黃基善金觀淳李東獻尹相烈李基栽李基培李基恢李象會趙在翼吳泰元李永初李穆源李秉初金喆遠李一初洪秉升尹之種洪秉恒李鼎老林斗鎭金亨遠李鼎耇朴宗復林可鎭李元植朴宗薰林啓漢李發源李象峻趙昶李龜峻尹致敬愼光欽尹致鼎金基中李文載金元善閔靖顯金用善金基有閔翊顯金重善鄭觀綏林鼎烈鄭福裕閔䤧洙吳宗耆尹東斗李漢翼朴永源朴宗衡朴宗權沈能達金學淳韓匡鼎兪鉉吉金有根兪羲柱朴應鉉李度一洪樂鎭李顥永李晦祥尹勉縝兪漢敎趙顯胄具光錫沈魯賢鄭世祐等疏曰伏以惟皇降衷命之以性惟聖立極率以修之然而道之在天下猶天之常運乎上而惟其托於人者有消息故其行於世者不能無明晦此謂在下之賢者而言也若夫聖人御世萬物咸覩磨礱陶鑄於風鼓雨潤之中則上天之載雖無聲臭之可尋日用飮食莫非斯道之流行矣是故雖以孔夫子之聖亦惟曰祖述堯舜而已矣憲章文武而已矣今臣等之仰戴我殿下仰信我殿下者卽堯舜文武之道而君師之責以殿下撝謙之德亦所不可辭也臣等伏讀八月八日所下京外儒生疏批聚首激昂竊自幸其生晩唐虞三代之後而復見唐虞三代之盛也嗚呼先正臣金麟厚造詣淺深臣等前疏之論猶是糟粕之萬一而我殿下批旨中二百五十有餘言字字眞切句句精微先正諸儒之所未及發揮而殿下發揮之公私典籍之所未及闡明而殿下闡明之其曰首闡性理始見大原卽道器危微之說也其曰天地中間知有二人卽識趣氣象之眞也其曰有功斯文嘉惠後學卽內外交修之旨理欲差毫之辨也抑臣等尤有感發興起而不能已者其曰宏功大惠隱而未章者惟殿下自得之惟殿下心會之聽此批而無興起之心者不幾於秉彝之泯乎批下之後奉朝賀臣金鍾秀貽書右議政臣尹蓍東曰凡有血氣之倫莫不有生三事一之義吾君聖人也雖懸車乞身病伏江干獨無奈篤信聖人之心銘肝鐫肺銷鑠不得哀鳴善言昔人所悲不以焉用文之戒虛送可以言之會披盡片片腔血以明斯文大一統之義聖人爲天下萬世之師表言而爲天下法行而爲萬世則堯舜禹湯文武之世師敎在於上文武以後累數百年繼休運於旣往開太平於方來惟孔夫子一人在下位而行素王之事自顔曾思孟至于周張程朱賢聖心法嫡嫡承承天眷吾東有王者作明於人倫而孝冠百王得於天縱而智周萬物奮然有整頓乾坤廓淸寰宇之宏度而嘗以蕞爾小邦不屑爲也有夫子登泰山之想若尋其斂却寂若之神功盛烈於雲行雨施山高水淸之後則行王而黜覇抑陰而扶陽尊中國而攘外夷內君子而外小人士類有所恃奸徒知所畏常使主客輕重之勢無相奪倫而有不得已焉則乃不得不鈇鉞以加之其威則禹鼎其義則魯史此特粗迹中一事處堯舜禹湯文武之位得堯舜禹湯文武之心接統於洙泗集成於伊洛潛心經籍夜以繼晝闡性命之原於天而微言大旨鬱而始彰口授指畫縹緗盈架屛黜似是亂眞之說牖誨醉生夢死之輩婘婘亹亹矜其不能惟以發蒙導迷爲己任能使習俗之染汚漸濡去禽獸幾希者猶且畏威而避罪不敢以侮聖之言毒正之謀售之於大明中天之下吾道因是不墜斯文賴以有光於是乎聰明有臨君而兼師吾君在上而師道在於吾君性與天道有非人人所可以得聞若春陽時雨之優游而不迫沾洽而有餘澤利及人言蓋不足以形容至於鍾秀尺五函丈周旋乎淵琴點瑟之間瞻依乎珠衡玉斗之容今至老白首而仰彌高而信彌篤只知吾君之爲吾師寒水齋先生嘗言當今士林領袖非主上而何云有是哉先生之先獲也事有關於吾道斯文而聖謨洋洋廣大精微君事於吾君師事於吾君孰敢遊喙鼓吻二三其說仄聞於近日聖批有以金河西文靖先生從祀聖廡開示丁寧此賤臣之夙昔至願血誠惟恨未及於吾身親見今幸聖念及此不覺扶策蹶然而北望攢祝也文靖先生道學節義文章兼有之盛尤翁銘其神道且況聖批敷諭卽賤臣所欲言而聖上旣命之矣賤臣何述焉遯巖之喩恐失照檢性潭之論有足聽聞而聖批中單擧文靖有以見聖人之本意在於表而出之大抵先生之涯岸有不能測知者專用力於大學西銘之書窮理主敬得之程氏切問近思本乎紫陽驗在一身體用兼該先輩諸賢之所未能待先生而始備奠斯文萬世不拔之基尤翁有言海東自殷師世遠聖學不明至中明之世治敎隆盛莫不以洛閩爲準然於道器危微之說尙多聽瑩者先生自能獨見大義直尋正脈深造厚積臻乎精密正大之域父子君臣各得其貞天秩民彝炳如日星計功論德孰與先生前乎尤翁而自得者文靖也後乎文靖而獨覺者尤翁也聖上之曠感賤臣之對揚亶在於尤翁一言之如蓍如龜勻下亦應有犁然相感於鍾秀煩控之懇入而告后亟擧縟禮出而說與士友間同志之人人人交相講明咸知生人之倫有三而事之如一之義則鍾秀雖不武將與村秀才子爭頌太平萬世於尋行數墨之中豈獨鍾秀之與有爲榮抑爲天道人心推敓消息之大關捩賤臣告退疏中尊聖德於三古明義理於千秋卽亦此義更爲勻下一誦之云云繼又大司成臣尹得孚抵大司憲臣宋煥箕書曰講學廢而世敎不明俗習痼而士氣益渝向來風色尙忍說哉涯角蒂盤異條同貫惟事面前之唯諾潛肆背後之怨詈其跡則狐媚其心則蜂螫敢以眩惑疑亂之奸情憯舌以戰天下萬世一辭之公論以累我東二帝三王之盛德苟究其本之所由實非一朝一夕之故蓋以士大夫名義風節萎靡頹敗駸駸然至於邪說橫流而莫之遏耳迺者文廟從享之議起而十行聖諭提牖多士以河西金先生先爲躋享之意反復丁寧此是二百餘年儒林未遑之事而聖上闡發之眞可謂建天地而不悖質鬼神而無疑俟百世而不惑者其爲世道之幸斯文之慶爲如何哉於是乎李儒之章纔徹夢閤之書又出以吾君爲吾師奉將承當而已則夫孰曰不可而乃有一種背馳之議闖生橫出謂之迎合噫此何言也夫迎合與將順似同而實異苟以將順君父之美歸之迎合則書所稱丕應徯志者其亦謂之迎合耶吁亦矣恭惟我聖上一元淸明之初獨千古未講之義理而錙銖不差成一部不刊之春秋而日星昭揭伊時之先後而贊楊之者亦可以迎合言之耶彼雖急於擠陷而獨不念從古以來迎合之事爲何如事也迎合之君爲何如君也今夢閤之書非夢閤一人之說卽先輩已定之論不惟先輩已定之論爲然竊伏聞之此是聖上講明之數件大義中一事而士類轉相傳誦見此書而聞此事者孰不知關係之至重至大而彼牽於私意者乃反以宵小逢君之目欲售平日搆捏之心其亦不思之甚矣得孚以坑坎餘喘猥當師儒目見士趨之盭乖至於此極而知識素蔑人望甚輕不足以彈壓橫議鎭安浮囂私心愧忸無面可顯顧執事講道林樊爲士林矜式竊謂當此之時上以明吾君之盛德下以定斯文之大統惟在執事一言願執事深思遠圖辭而闢之偕至大道則幸甚云云彼二臣者或白首懸車病伏江干或閉戶讀書不與世事亦何求於世何惡於人而爲此縷縷不憚煩也哉一則以篤信聖人之心欲闡斯文一統之義一則以不息不明之憂擬杜洪水猛獸之禍誠亦至矣情亦苦矣洪惟我殿下粵自沖齡受孝經之日于今四十餘年不觀非聖之書克篤居敬之工取諸左右而逢其原沛若江河而莫之禦公私義利之分罔忽絲毫王覇汚際之幾必審誠僞蘊之爲涵養本原之妙發之爲彌綸天地之大盛德神功有非管蠡之所窺測而試以霜雪雨露之敎驗之政令施措之間則明天理正人心卽我殿下一副當宏綱大用而起曠感於文靖牖群蒙於明旨者有以仰聖學中一事也兩大臣之問答一儒賢之往復一辭欽頌八方拭目凡今冠儒服儒之烈孰不拱手跂足以俟縟儀之成而幺麽怪鬼輩內蓄傾邪之志外倡迎合之說容易鼓吻欲眩人聽噫嘻此何爲也十數年來人心世道之陷溺淆亂前後司直之章登於公車今此泮長之書及於林樊辭而闢之之功深有望於儒賢一言之重而一種淫邪之論若不洞陳於明主之前則殿下亦何以盡燭其情狀也蓋其宵小姦險之類只知讒諂面諛之習以窺覘爲伎倆視善流如仇敵晝營夜度惟在欺蔽之術背陽面陰潛肆怨懟之言打成一片謂莫誰何及夫照魔之天鑑高揭譬如失藪之魑魅靡托頭出頭沒計極無聊遂以斯文之大義謂之上意之迎合小人背正之論從古何限而以將順爲迎合臣等寡陋實未知前聞也唐虞三代師道在上禮樂征謨自天子出廈氈都兪皆可歸之迎合而必二三其說反倍義理然後爲合於直道也其亦無倫之甚還不足多辨也嗚呼先之以小學次之以大學以太極爲德性之本領以西銘爲問學之綱紀先正之敎人也以天地生民爲心以吾道興衰爲任先正之自處也一內外顯微而本之於誠貫動靜知何而主之以敬先正之自修也至其淸風大節聳動震曜使之頑廉而懦立先正之出處也而所謂百世之師云者卽先賢已定之論也嗚呼以先正道德之大出處之正斯文之功後學之惠何報不宜何典不可而寥寥百餘年先正始一闡之今遇我殿下益闡其所未闡使其軒天地動日月之道德輝光一朝呈露大東衣冠皆知淵源之所自來而倘非高出百王之聖學又豈有單擧表章之明諭也此奉朝賀所以披腔血明聖志而所引當今士林領袖非主上何之說眞格語也師道在下斯文之不幸君事於吾君師事於吾君樂孰大焉而甘心背馳顯欲角勝縱其急於擠陷獨不念背於君師者之禽獸之歸乎臣等識淺辭拙固知言之未必多不言之不爲少而向臣等所謂道之托於人者灼知其在我殿下而斯道之明晦此其關捩也恐盛禮之或稽痛邪說之肆行玆敢齋沐而陳之伏願殿下亟降明旨特擧先正臣文靖公金麟厚文廟從享之典以衛正學以折姦萌世道幸甚斯文幸甚臣等無任云云答曰省疏具悉京外冠章甫衣逢掖之士請以文靖次祀聖廟者久矣前所持愼有意在耳近所欣聽亦有意在耳大抵數件大義中一事云者爾等疏語可謂略而盡孰謂爾等疎逖能獲予心感歎感歎然莫重之禮有難一疏輕許爾等退而益勉學業